
Der ventes overskud på den offentlige saldo på knap 17 mia. kr. i år (0,6 pct. af 
BNP) og ca. 5 mia. kr. næste år (0,2 pct. af BNP). 


I lyset af den stærke fremgang i dansk økonomi strammes finanspolitikken i 2022 
målt i forhold til 2021 svarende til en ét-årig finanseffekt på -1,5 pct. af BNP, Jf 
tabel 1. Det svarer til, at foden løftes fra speederen, og der trædes på bremsen. 


Tabel 1 
Centrale skøn vedrørende tilrettelæggelsen af finanspolitikken 


2021 2022 2023 
Strukturel saldo, pct. af strukturelt BNP 02 -0,1 -0,1 
Faktisk saldo, pct. af BNP 23 0,6 0,2 
Offentlig nettoformue, pct. af BNP IA T12 TEI 
ØMU-gæld, pct. af BNP 36,7 33,3 32,5 
Offentlig forbrugsvækst, pct.” BET 0,8 -0,3 
Offentlig forbrugsvækst korrigeret for midlertidige for- 13 31 10 
hold i relation til covid-19, pct.” d 7 ? 
Ét-årig finanseffekt, pct. af BNP?) 7 -1,5 -0,7 


Anm.: 1) Det offentlige forbrug er opgjort ved inputmetoden inkl. afskrivninger. Skønnet for den offentlige for- 
brugsvækst i prognoseårene er stærkt påvirket af de ekstraordinære udgifter til covid-19-indsatser og udgifter 
relateret til krigen i Ukraine. 2) Den ét-årige finanseffekt er et mål for hvor meget ændringer i finans- og 
strukturpolitikken i et givet år påvirker kapacitetspresset i økonomien i forhold til året før. 

Kilde: Danmarks Statistik og egne beregninger. 


På trods af merudgifter relateret til Ruslands invasion af Ukraine skønnes den of- 
fentlige strukturelle saldo svagt forbedret i 2022 og uændret i 2023 i forhold til vur- 
deringen i Økonomisk Redegørelse, december 2021. Den stort set uændrede struktu- 
relle saldo, trods nye udgifter som følge af krigen i Ukraine, skal blandt andet ses i 
sammenhæng med højere indtægter fra salg af CO2-kvoter, lavere udgifter til VE- 
støtte samt en højere strukturel beskæftigelse end skønnet i december. Hertil 
kommer opdaterede data for blandt andet aktieindkomstskatterne. 


Den offentlige sektor har større finansielle aktiver end gæld, og dermed en finan- 
siel nettoformue. Nettoformuen skønnes til godt 11 pct. af BNP i 2022 og 2023. 
Det er den offentlige nettoformue/nettogæld, der er det relevante gældsbegreb i 

forhold til statens solvens og finanspolitikkens holdbarhed. 


Den offentlige ØMU-gæld skønnes ved udgangen af 2023 nedbragt til knap 33 
pct. af BNP. Det er lidt under niveauet før coronapandemien i 2019. 

